Sabueso fino colombiano

Sabueso fino colombiano atau perro fino colombiano ialah satu baka anjing pemburu bau dan satu-satunya baka anjing beriktiraf yang asli dari Colombia. Ia diiktiraf oleh Persekutuan Kinologi Antarabangsa pada tahun 2026.

Sejarah
Sabueso fino colombiano dipercayai diturunkan daripada anjing pemburu bau yang diimport ke Colombia. Baka ini telah dikenali di negara itu sekurang-kurangnya selama dua abad walaupun terdapat sesetengah bukti bahawa sesetengah leluhur baka ini telah berada di negara itu selama sehingga 350 tahun. Babad kolonial El Carnero dan dokumen bersejarah lain mencadangkan bahawa, pada antara tahun 1550 dengan tahun 1800, anjing pemburu darah asal Sepanyol dibawa ke Colombia dan ke negara Andes lain untuk memburu rodensia, grehaun diperkenalkan untuk pemburuan rusa, dan anjing pengutip dibawa untuk pemburuan itik. Kemudian, semasa Perang Kemerdekaan Colombia, askar British memperkenalkan anjing pemburu rubah serta anjing penuding ke rantau itu untuk pemburuan burung. Dengan penyesuaian untuk berkeliaran melalui hutan rimba dan pergunungan dalam suhu yang mencecah , anjing ini terdapat di serata komuniti luar bandar, khususnya di utara negara itu, dan dianggap sebagai sebahagian daripada kebudayaan petani yang dalamnya kemiskinan mewajibkan pemilikan anjing yang dapat menyediakan bekalan daging untuk keluarga. Baka ini diiktiraf oleh kelab kenel kebangsaan Colombia, iaitu Asociación Club Canino Colombiano, merupakan satu-satunya baka anjing yang asli dari Colombia, dan pada tahun 2015 terdapat anggaran sebanyak 10,000 contoh baka ini di dalam Colombia.

Perihal
Sabueso fino colombiano ialah baka panjang bersaiz sederhana dan berbulu pendek yang memaparkan banyak trait tipikal anjing pemburu bau. Piawaian baka Asociación Club Canino Colombiano menyatakan bahawa baka ini terdapat dalam dua saiz, iaitu saiz piawai yang berdiri setinggi  dan saiz besar yang berdiri setinggi . Piawaian baka menyatakan bahawa keragaman saiz piawai berukuran seberat  dan keragaman besar berukuran seberat .

Sabueso fino colombiano mempunyai lapis bulu pendek yang terdapat dengan pelbagai warna. Menurut piawaian baka, lapis bulunya dapat terdiri daripada sebarang cahaya warna, corak, atau gabungan merah, hitam, putih, perang, atau brindle. Baka ini mempunyai ekor panjang. Anjing ini, yang terkenal kerana deria bau luar biasanya, adalah penyayang, ramah, sabar, dan amat cerdas. Dalam sejarah, ia telah menjadi cemerlang dalam perburuan kesukanan, kegiatan yang dilarang di Colombia sejak tahun 2019. Sebagai hasil, ramai pakai dan banyak pertubuhan telah mencadangkan bahawa anjing ini dapat menjadi anjing unggul untuk operasi pencarian dan penyelamatan, khususnya dalam pencarian orang hilang.

Lihat juga
 Senarai baka anjing

Catatan

Rujukan

Kategori:Baka anjing
Kategori:Baka anjing berasal dari Colombia
Kategori:Baka FCI
Kategori:Anjing pemburu bau